[{"text_idx": "#000002", "text": "\u2022 Kiel c\u0302efa parto de nia hodiau\u0306a elsendo au\u0306dig\u0302as sonscenoj el la oficiala ceremonio pri la transdono de la Biblioteko Hector Hodler el Roterdamo al la pola Nacia Biblioteko en Varsovio (29.05.23). Kiel apartaj sondokumentoj au\u0306dig\u0302as la alparolo de la pola ministro por la kulturo kaj nacia heredaj\u0302o, Piotr Glin\u0301ski; la parolado de UEA-prezidanto Duncan Charters. Antau\u0306 nia mikrofono gastas la vicdirektorino de la Nacia Biblioteko Julia Konopka-Z\u0307o\u0142nierczyk. Ni bedau\u0306ras pro ne c\u0302iam kvalita sono de la sonmaterialo, kio estis de ni sendependa.\n\u2022 En la komencaj aktualaj\u0302oj ni informas pri la decido de Unesko popularigi \u2013 lau\u0306 iniciato de Pollando \u2013 biciklon kiel universalan transportorimedon por ekvilibra kaj sana vivstilo. Ni informas pri decido rilate la Konfucean Intituton en la Universitato de Vroclavo kaj sinologiaj studoj.\n\u2022 La sciencbultena rubriko referencas al la interesa ekspozicio de studentoj el la Naturscienca Centro de la Bjalistoka Universitato, kiu pruvas ke la naturaj birdoovoj estas ne malpli allogaj ol kolorigitaj.\n\u2022 La interreta foto, el fb akompananta la hodiau\u0306an elsendon prezentas momenton de la subskribo de la oficiala interkonsento pri la trandono de la Biblioteko Hector Hodler al la pola Nacia Biblioteko. Tiun akton plenumas la direktoro de la pola Nacia Biblioteko, Tomasz Makowski kaj la prezidanto de UEA, Duncan Charters.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]